**PM-International AG** on monikansallinen yhtiö, joka valmistaa ja markkinoi ravintolisiä, painonhallintatuotteita, urheiluravinteita ja henkilökohtaisia hoitotuotteita.

Tausta
------

Rolf Sorg muotokuva yritysrakennuksen edessä Schengen
Euroopan pääkonttori (2019)
Euroopan logistiikkakeskus (2020)
FitLine ravintolisät (2020)
PM-Internationalin perusti Rolf Sorg Saksan Limburgerhofissa vuonna 1993. Nykyään yhtiön kotipaikkana on Luxemburgin suurherttuakunta, ja sen pääkonttori on sijainnut Luxemburgin Schengenissä vuodesta 2015 lähtien. Yhtiön perustamisvuonna 1993 yhtiön ensimmäinen ulkomainen tytäryhtiö perustettiin Puolaan.

Vuonna 1994 PM-International perusti holding-yhtiön Luxemburgin suurherttuakuntaan. Vuonna 1995 yhtiö lanseerasi ravintolisien tuotesarjan nimeltä FitLine.

Vuonna 2000 PM-International perusti tieteellisen asiantuntijatiimin, jonka tehtävänä on taata tuotteiden laatu ja antaa tieteellistä neuvontaa tuotteiden koostumuksesta ja ainesosista. Vuonna 2003 yhtiö avasi Euroopan logistiikkakeskuksensa Saksan Rheinland-Pfalzissa sijaitsevaan Speyeriin. Vuonna 2005 yhtiömuoto muuttui rajavastuuyhtiöstä (GmbH) noteeraamattomaksi osakeyhtiöksi (AG).

Vuonna 2011 Frankfurt am Mainin ylempi alueoikeus vahvisti PM-Internationalin markkinointisuunnitelman laillisuuden. Vuonna 2013 TÜV Hessen antoi PM-Internationalille sertifikaatin, jonka mukaan yhtiön "suoramyynti on järjestetty oikeudenmukaisesti".

Vuonna 2015 PM-International avasi Aasian ja Tyynenmeren alueen päätoimistonsa Singaporen kaupunkivaltioon. Samana vuonna yhtiö vihki käyttöönsä kansainvälisen päätoimistonsa Schengenissa (Luxemburg). Vuonna 2016 PM-Internationalin perustaja ja toimitusjohtaja Rolf Sorg liittyi maailman suoramyyntiliiton toimitusjohtajaneuvostoon (WFDSA CEO Council).

Vuonna 2016 PM-International AG solmi strategisen yhteistyösopimuksen Luxemburgin tiede- ja teknologiainstituutin (Luxembourg Institute of Science and Technology, LIST) kanssa. Kyseinen tutkimukseen ja teknologiaan keskittyvä instituutti kehittää pitkälle kehittynyttä teknologiaa ja toimittaa innovatiivisia tuotteita ja palveluja teollisuudelle ja yhteiskunnalle.

Nykyään PM-Internationalin palveluksessa on yli 500 työntekijää eri puolilla maailmaa. Vuonna 2016 yhtiön liikevaihto oli 460 miljoonaa Yhdysvaltain dollaria. Yhtiön toiminta oli 2017 maailmanlaajuista, ja sen tuotteita myytiin 35 maassa. PM-International on maailman suoramyyntiliiton (World Federation of Direct Selling Associations, WFDSA) jäsen.

Vuonna 2022 PM-International sijoittui sijalle 9 Direct Selling News -lehden suoramyyntiyritysten luettelossa maailmanlaajuisella myynnistä mitattuna. Yrityksen liikevaihto vuonna 2021 oli 1,71 miljardia dollaria.

### Tuotteet ja palvelut

PM-International valmistaa ja markkinoi ravintolisiä, painonhallintatuotteita, urheiluravinteita ja henkilökohtaisia hoitotuotteita. Tuotteita markkinoidaan verkostomarkkinoinnin avulla.

Kritiikkiä
----------

Fitlinen tuotteiden markkinoinnissa ja uusien jälleenmyyjien rekrytoinnissa on käytetty kyseenalaisia menetelmiä. Esimerkiksi tuotteiden soveltuvuudesta raskaana oleville annettiin väärää tietoa ja tuotteille luvattua 30 päivän palautusoikeutta ei noudateta tai siitä ei kerrota asiakkaille. Suomessa Kilpailu- ja kuluttajavirasto (KKV) sai lokakuussa 2019 kymmenkunta Fitlinen jälleenmyyjiä ja tuotteiden palautusoikeutta koskevaa yhteydenottoa. Urheilijoiden sponsoroinnista on esitetty kritiikkiä. Kriittistä keskustelua heräsi esimerkiksi, kun Suomen urheiluliitto julkaisi 2019 tekemensä kumppanuussopimuksen yrityksen kanssa. Helsingin yliopiston ravitsemustieteen professori Mikael Fogelholm pitää ravintolisiä turhina, sillä ne eivät anna nuorille urheilijoille oikotietä parempiin tuloksiin.

Ylen toimittaja osallistui vuonna 2020 jonkin aikaa jälleenmyyjien rekrytointiin, ja samat ongelmat tulivat esille edelleen, muun muassa väärät tiedot raskaana oleville, markkinointia lääkkeellisistä vaikutuksista. Henki tilaisuuksissa oli lahkolaisen hurmoksellinen.

Markkinointi
------------

PM-Internationalin kanssa markkinointiyhteistyötä tekeviä järjestöjä ovat Saksan hiihtoliitto (Deutscher Skiverband), Saksan jääkiekkoliitto (Deutscher EisHockey-Bund), Saksan pyöräilyliitto (Bund Deutscher Radfahrer e.V.), Puolan hiihtoliitto (PZN).

Palkinnot ja tunnustukset
-------------------------

* 2010–2022: Edustettu *DSN Global 100: The Top Direct Selling Companies in the World* (2022 sijalla 9)
* 2021: Le Fonti Award

Lähteet
-------

1. ↑  "Bravo International Growth Award / PM-International" *Direct Selling News*
2. ↑  Melanie Macinas, PM-International Taps Hyperwallet’s Branded Payment Solutions For Commission Distribution,  *paymentweek.com*
3. ↑  Jean-Michel Lalieu,"Bientôt des recettes de santé «made in Luxembourg" (Arkistoitu – Internet Archive) *paperjam.lu*
4. 1 2  PM-International opens its new International Headquarters in Schengen, Luxembourg with a Folk Festival, *obtainer-online.com*
5. 1 2  Rolf Sorg: entrepreneur humaniste, (Arkistoitu – Internet Archive) *paperjam.lu*
6. 1 2  Doping-Sicherheit ist von entscheidender Bedeutung, *presseportal.de*
7. ↑  Transparenz schafft Vertrauen PM-International lässt Produktqualität regelmäßig durch die Tüv Süd Elab prüfen, *presseportal.de*
8. ↑  Neues Prüfkonzept der Tüv Süd Elab GmbH, *pressebox.de*
9. ↑  OLG Frankfurt bestätigt PM-International AG,[vanhentunut linkki] *perspektive-mittelstand.de*
10. ↑  New test scheme of Tüv Süd Elab GmbH, (Arkistoitu – Internet Archive) *tuv-sud.com*
11. ↑  Direct Selling Australia, *wfdsa.org*
12. ↑  List Signs Strategic Collaboration Agreement with Health and Beauty Product Leader Pm International Ag, *list.lu*
13. ↑  LIST signs strategic collaboration agreement with health and beauty product leader PM International AG, *innovation.public.lu*
14. ↑   460 Mio. US-Dollar Rekordumsatz: PM-International wächst zum Milliarden-Giganten, *netcoo.com*
15. ↑  PM International Sales up 30% to $460 Million in 2016, *mlmsuccesssecret.com*
16. ↑  DSN Global 100 2016 DSN Global 100 List, (Arkistoitu – Internet Archive) *directsellingnews.com*
17. 1 2  Global 100 List - Direct Selling News *www.directsellingnews.com*. Viitattu 18.5.2022. (englanniksi)
18. ↑  Bravo International Growth Award / PM-International - Direct Selling News *www.directsellingnews.com*. Viitattu 18.5.2022. (englanniksi)
19. ↑  Performance nutrition range listed, (Arkistoitu – Internet Archive) *healthgauge.com*
20. ↑  PM-International AG integriert FE.N Vertrieb, *netcoo.com*
21. ↑  Liguma geht an PM-International *netcoo.com*
22. ↑  PM-International AG neuer DLV-Kooperationspartner, *leichtathletik.de*
23. ↑   Generations of Health (GOH) schließt sich geschlossen PM-International an, *netcoo.com*
24. ↑   Patentrechtlicher Erfolg für FitLine-Produkte, *netcoo.com*
25. ↑  Salla Varpula: Cheyenne Järvinen kyllästyi ravinto­lisien tyrkyttämiseen (digilehden tilaajille) *Helsingin Sanomat*.  22.10.2019. Viitattu 21.12.2019.
26. 1 2  Jonna Karjalainen: Ystäviä vitamiinipurkista *Yle.fi, uutiset*.  21.3.2020. Viitattu 21.3.2020.
27. ↑  Offizielle Ausrüster der Deutschen Ski-Nationalmannschaften *deutscherskiverband.de*
28. ↑  FitLine Mehr Profisport-Sicherheit durch getestete Produkte, *pr-echo.de*
29. ↑  "BDR-Partner" (Arkistoitu – Internet Archive) *bdr-online.org*
30. ↑  Firma PM-International, producent FitLine podziękowała naszym skoczkom narciarskim za sukcesy w tym sezonie, (Arkistoitu – Internet Archive) *pzn.pl*
31. ↑  PPM-International CEO Wins Le Fonti Award for CEO of the Year *directsellingnews.com*.